
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1199 


26 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσδιορισμός εξαιρετικών - απρόβλεπτων και έκτα¬ 
κτων αναγκών και καθιέρωση υπερωριακής εργα¬ 
σίας των μονίμων υπαλλήλωντου Δήμου Τραγανού 

για το έτος 2003. 1 

Αποζημίωση του Προέδρου της Δημοτικής Επιχείρησης 

Ύδρευσης Αποχέτευσης Μελιβοίας (Δ.Ε.Υ.Α.Μ.). 2 

Έγκριση Κανονισμού λειτουργίας χώρου αναψυχής 
Γρε Λέσκας Λευκών Ορέων στην κτηματική περιφέ¬ 
ρεια Δήμου Ανατολικού Σέλινου. 3 

Έγκριση του Οργανισμού Εσωτερικής Υπηρεσίας Κοι¬ 
νότητας Ελαφονήσου. 4 


ΑΠΟΦΑΣΕΙ Σ 

Αριθ.2149 (1) 

Προσδιορισμός εξαιρετικών - απρόβλεπτων και έκτακτων 
αναγκών και καθιέρωση υπερωριακής εργασίας των 
μονίμων υπαλλήλων του Δήμου Τραγανού για το έτος 
2003. (Απόφαση 99/2003) 

Ο ΔΗΜΑΡΧΟΣ ΤΡΑΓΑΝΟΥ 

Έχοντας υπόψιν: 

1. Τις διατάξεις του εδ. ατηςπαρ. 2του άρθρου ΙΟΘτου 
Ν. 1188/81 «Κώδικας καταστάσεως προσωπικού Ο.Τ.Α.», 
όπως αυτές τροποποιήθηκαν και αντικαταστάθηκαν με 
την παρ. 15 του άρθρου 8 του Ν. 2307/1995 (ΦΕΚ 113 
τ.Α'/15.6.1995) καιτηνπαρ. ΙΟτουάρθρου 12του Ν. 2503/ 
1997 (ΦΕΚ 107 τ.Α'/30.5.1997), σύμφωνα με τις οποίες η 
εξαιρετική ή απρόβλεπτη ή έκτακτη υπηρεσιακή ανάγκη 
για καθιέρωση υπερωριακής εργασίας διαπιστώνεται με 
απόφαση του αρμοδίου προς διορισμόν οργάνου, με 
τους όρους και περιορισμούςπου ισχύουν κάθε φορά για 
τους δημοσίους υπαλλήλους. 

2. Τις σχετικές διατάξεις του άρθρου 18 του Ν. 2470/1997 
«Αναμόρφωση μισθολογίου προσωπικού της Δημόσιας Δι¬ 
οίκησης και άλλες διατάξεις» (ΦΕΚ 40 τ.Α'/ 21.3.1997), όπως 
αντικαταστάθηκαν με το άρθρο 15του Ν. 2592/1998. 

3. Την 2030771/4262/0022/24.4.1997 ερμηνευτική, για 
το Ν. 2470/1997, εγκύκλιο του Γενικού Λογιστηρίου του 
Κράτους. 

4. Την 27503/3.7.1997 ερμηνευτική, για το Ν. 2503/1997, 
εγκύκλιο του ΥΠ.ΕΣ.Δ.Α.Α. 


5. Την 2022941/2297/0022/7.4.1998 ερμηνευτική εγκύ¬ 
κλιο του Γ ενικού Λογιστηρίου του Κράτους - Δ/νση 22η Μι¬ 
σθολογίου. 

6. Τις εγγεγραμμένες στους Κ.Α.05/113.1β, 15/113.1, 
20/113.1 & 70/113.1 του προϋπολογισμού πιστώσεις, με 
τίτλο «Αποζημίωση για υπερωριακή εργασία». 

7. Το γεγονός ότι νέα αντικείμενα τα οποία μεταφέρθη¬ 
καν στον Δήμο, όπως ίδρυση - οργάνωση και λειτουργία 
Κ.Ε.Π., διαδικασίες έκδοσης και ανανέωσης αδειών παρα¬ 
μονής αλλοδαπών, προγράμματα νέων αγροτών, κλπ και 
επί πλέον σύνταξη μελετών και εκτέλεση επειγόντων τεχνι¬ 
κών έργων, αυξημένες ανάγκες στην καθαριότητα του Δή¬ 
μου ιδιαίτερα τις περιόδους των εορτών και κατά τους θε¬ 
ρινούς μήνες, επισκευή και συντήρηση του δικτύου ύδρευ¬ 
σης, υλοποίηση μηχανοργάνωσης του Δήμου, επιβάλλει 
την απασχόληση του προσωπικού των Διοικητικών-Οικονο- 
μικών & Τεχνικών Υπηρεσιών (Καθαριότητος, Ύδρευσης & 
Οδοποιίας), κατά την διάρκεια του δευτέρου εξαμήνου του 
τρέχοντος έτους, πέραν του κανονικού ωραρίου, για την 
επίτευξη των στόχωντου Δήμου, αποφασίζουμε: 

1. Διαπιστώνουμε την εξαιρετική - απρόβλεπτη και έκτα¬ 
κτη ανάγκη υπερωριακής απασχόλησης των μονίμων 
υπαλλήλωντου Δήμου. 

2. Καθιερώνουμε υπερωριακή, απογευματινή εργασία, 
πέραν του κανονικού ωραρίου, από ώρα 15:00 έως και 
20:00 για την κάλυψη των εξαιρετικών-απρόβλεπτων και 
έκτακτων αναγκών του Δήμου, όπως αυτές αναλυτικά 
αναφέρονται στο άρθρο 7 του σκεπτικού της παρούσας, 
κατά το δεύτερο εξάμηνο του τρέχοντος έτους, ως εξής: 

1. Διοικητικές, Οικονομικές 

& Τεχνικές Υπηρεσίες, Ώρες : 720 

2. Υπηρεσία Καθαριότητος, Ώρες : 160 

3. Υπηρεσία Ύδρευσης, Ώρες : 150 

4. Υπηρεσία Οδοποιίας, Ώρες : 150 

3. Η δαπάνη που θα προκληθεί βαρύνει αποκλειστικά 
τον προϋπολογισμό του Δήμου και δεν μπορεί να υπερβεί 
την πίστωση που έχει εγγράφει στον προϋπολογισμό του. 

4. Για την πληρωμή του προσωπικού που θα απασχολεί¬ 
ται υπερωριακά θα συντάσσεται ειδικός πίνακας με το σύ¬ 
νολο των ωρών και ημερών απασχόλησης, ο οποίος θα συ¬ 
νοδεύει το χρηματικό ένταλμα πληρωμής της δαπάνης. 

5. Η απόφαση αυτή να δημοσιευθεί στην Εφημερίδα της 
Κυβερνήσεως, έχει δε αναδρομική ισχύ ένα μήνα απάτην 
δημοσίευσή της. 

Τραγανό, 15 Ιουλίου 2003 
Ο Δήμαρχος 

ΓΡΗΓΟΡΗΣ ΓΙΑΝΝΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11152 (2) 

Αποζημίωση του Προέδρου της Δημοτικής Επιχείρησης 
Ύδρευσης Αποχέτευσης Μελιβοίας (Δ.Ε.Υ.Α.Μ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 3 παρ. 7του Ν. 1069/80 «Πε¬ 
ρί κινήτρων για την ίδρυση Επιχειρήσεων Ύδρευσης- 
Αποχέτευσης, όπως τροποποιήθηκαν με τις διατάξεις του 
άρθρου 8του Ν. 2839/2000. 

2. Την 24/2003 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης - 
Αποχέτευσης Μελιβοίας (Δ.ΕΎ.Α.Μ.) του Δήμου Μελιβοί- 
ας Ν. Λάρισας που αναφέρεται στον καθορισμό αποζη¬ 
μίωσης του Προέδρου του Δ.Σ. της επιχείρησης αυτής. 

3. Το γεγονός ότι τα έξοδα παράστασης του Δημάρχου 
Μελιβοίας για το έτος 2002 ανάλογα με τα πραγματοποι- 
ηθέντα τακτικά έσοδα του προηγουμένου έτους καθορί¬ 
ζονται στο ποσό των 28.800 ευρώ ετησίως, σύμφωνα με 
την 51933/24.12.2002 (ΦΕΚ 1621/τ.Β'/31.12.2002) από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Προϋπολογισμού 
της Επιχείρησης ύψους 14.400,00 ευρώ για το τρέχον οι¬ 
κονομικό έτος, για την οποία έχει εγγράφει ανάλογη πί¬ 
στωση στον προϋπολογισμό του Νομικού Προσώπου της 
Επιχείρησης. Τα τέσσερα επόμενα οικονομικά έτη προ- 
βλέπεται να προκληθεί εις βάρος των προϋπολογισμών 
της Επιχείρησης, δαπάνη ύψους 14.400,00 έτος κατ’ 
έτος, για την οποία θα εγγραφούν σχετικές πιστώσεις 
στους ανάλογους κωδικούς των προϋπολογισμών των 
ετών αυτών, αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης- Αποχέτευσης Μελιβοίας (Δ.ΕΎ.Α.Μ) του Δήμου Με- 
λιβοίας του Ν. Λάρισας στα 1.200,00 ευρώ μηνιαίως, για 
τις παρεχόμενες στην Επιχείρηση υπηρεσίες του. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λάρισα, 6 Αυγούστου 2003 
Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 3785 (3) 

Έγκριση Κανονισμού λειτουργίας χώρου αναψυχής Γρε 
Λέσκας Λευκών Ορέων στην κτηματική περιφέρεια 
Δήμου Ανατολικού Σέλινου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το Ν. 2503/97 «περί Διοίκησης, Οργάνωσης, Στελέ- 
χωσηςτης Περιφέρειας, ρύθμιση θεμάτων για την τοπική 
Αυτοδιοίκηση και άλλες διατάξεις». 

2. Το Ν. 998/79 «περί προστασίας των Δασών και Δασι¬ 
κών εν γένει εκτάσεων της χώρας». 

3. Την 66102/970/23.2.95 απόφαση Υφυπουργού Γεωρ- 
γίας «Ρύθμιση θεμάτων που αφορούν την δημιουργία χώ¬ 
ρων διημέρευσης και υπαίθριας αναψυχής στα δάση και 
τις δασικές εκτάσεις της χώρας». 

4. Την από 31.7.1998 Προγραμματική Σύμβαση μεταξύ 
του Υπουργείου Γεωργίας και του Αναπτυξιακού Συνδέ¬ 
σμου Ανατολικού Σέλινου «για την μελέτη και εκτέλεση 
δασοτεχνικών έργων προώθησης δραστηριοτήτων δασι¬ 


κής αναψυχής, προστασίας και ανάδειξης του φυσικού 
περιβάλλοντος στη θέση Γρε Λέσκα των Λευκών Ορέων». 

5. Την 90257/826/3.3.99 απόφαση Γενικού Δ/ντή Ανά¬ 
πτυξης και Προστασίας Δασών Υπουργείου Γεωργίας με 
την οποία στην παραπάνω προγραμματική σύμβαση αντι¬ 
καθίσταται ο Αναπτυξιακός Σύνδεσμος από τον Δήμο 
Ανατολικού Σέλινου. 

6. Την 176958/56781/27.7.85 δ/γή Υπ. Γεωργίας «Κανο¬ 
νισμοί λειτουργίας χώρων αναψυχής, αισθητικών δασών 
και διατηρητέων μνημείων της φύσης». 

7. Την 5972/13.8.98 απόφασή μας «Ορισμός εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων κ.λπ.». 

8. Την 8770/3.6.2003 απόφαση Δ/νσης Τ.Α. και Διοίκη¬ 
σης Ν. Χανιών «έγκριση του πρωτοκόλλου οριστικής πα¬ 
ραλαβής του έργου». 

9. Την ανάγκη οργάνωσης της διαχείρισης του χώρου 
δασικής αναψυχής Γ ρε Λέσκα Ανατολικού Σέλινου για την 
καλύτερη εκπλήρωση των σκοπών δημιουργίας του, 
εγκρίνουμε: 

Τον κανονισμό λειτουργίαςτου χώρου δασικής αναψυχής 
Γ ρε Λέσκας Δήμου Ανατολικού Σέλινου για την καλύτερη 
εκπλήρωση των σκοπών της ίδρυσης του που έχει ως εξής: 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΧΩΡΟΥ ΑΝΑΨΥΧΗΣ 
ΓΡΕ ΛΕΣΚΑΣ ΛΕΥΚΩΝ ΟΡΕΩΝ 
ΔΗΜΟΥ ΑΝΑΤΟΛΙΚΟΥ ΣΕΛΙΝΟΥ 

Α. Η είσοδος επιτρέπεται μόνο από το διαμορφωμένο 
μονοπάτι ή τον πεζόδρομο που αρχίζουν και τα δυο από 
το φυλάκιο εισόδου. 

Β. Η παραμονή επιτρέπεται από την ανατολή μέχρι την 
δύση του ήλιου. 

Γ. Λόγω των κινδύνων από τους γκρεμούς που υπάρ¬ 
χουν αλλά και το βραχώδες ανάγλυφο του χώρου οι επι¬ 
σκέπτες για δική τσυς ασφάλεια δεν πρέπει να απομα¬ 
κρύνονται από τους διαμορφωμένους χώρους ξεκούρα¬ 
σης και η κίνησή τους να γίνεται μόνο στα ειδικά 
διαμορφωμένα μονοπάτια. Παιδιά κάτω των 14 ετών πρέ¬ 
πει να συνοδεύονται. 

Δ. Κατά την παραμονή στο χώρο δασικής αναψυχής Γ ρε 
Λέσκας δεν επιτρέπεται: 

1. Η κυκλοφορία κάθε τροχοφόρου στο πεζόδρομο που 
οδηγεί από το φυλάκιο εισόδου στο χώροτου αναψυκτηρίου. 

2. Η στάθμευση σε χώρους άλλους από τις διαπλατύν- 
σεις του δρόμου πριν το φυλάκιο εισόδου. 

3. Η καταστροφή ή απομάκρυνση τεχνικών έργων και 
υλικών του χώρου δασικής αναψυχής. 

4. Η εισαγωγή και εγκατάσταση στον χώρο αναψυχής 
ξενικών με την περιοχή ειδών χλωρίδας. 

5. Η κοπή δένδρων και θάμνων, το ξερίζωμα και η συλ¬ 
λογή φυτών (αρωματικών ή μη), σπόρων και γενικά κάθε 
φθορά της βλάστησης. 

6. Η συλλογή και μεταφορά φυτοχώματος και καυσόξυ¬ 
λων. 

7. Το άναμμα φωτιάς και το πέταμα αναμμένων τσιγά¬ 
ρων και σπίρτων σε οποιοδήποτε σημείο του χώρου ή και 
έξω από αυτόν. Το κάπνισμα σε χώρους άλλους εκτός 
από τις θέσεις ανάπαυσης. 

8. Η κατασκήνωση με οποιοδήποτε τρόπο (τροχόσπιτα, 
σκηνές κ.λπ.). 

9. Η ελεύθερη κυκλοφορία οποιονδήποτε ζώων που συ¬ 
νοδεύουν επισκέπτες, ως και η καθ’ οιονδήποτε τρόπο και 
η υπό οποιονδήποτε φορέα εκτροφή και διατήρηση οικό- 
σιτων ειδών της πανίδας. 

10. Η από τρίτους πληντου φορέα διαχείρισης επίδειξη 
και τοποθέτηση οποιονδήποτε πινακίδων και σημάτων. 

11. Η πώληση τροφίμων και άλλων αντικειμένων καθώς 
και η με οποιανδήποτε τρόπο έκθεση και διανομή αυτών 
εκτός αυτών που προσφέρονται στο νομίμως λειτουργών 
αναψυκτήριο του χώρου. 

12. Η προσέγγιση σε σεσημασμένες θέσεις διαβίωσης 
και αναπαραγωγής πουλιών, αφαίρεση ή καταστροφή 
φωλιών, αυγών ή νεοσσών και γενικά ή ενόχληση και κα¬ 
ταστροφή ειδών της άγριας πανίδας. 

13. Η κατά οποιονδήποτε τρόπο ενόχληση των άλλων 
επισκεπτών. 

14. Η ρύπανση του χώρου και η τοποθέτηση σκουπιδιών 
σε χώρους άλλους από τα δοχεία απορριμμάτων. 

15. Η πρόκληση ζημιών σε γεωλογικούς σχηματισμούς. 

16. Η εξορυκτική δραστηριότητα καθώς και η έρευνα 
για εξόρυξη. 

17. Η εγκατάσταση κτηνοτροφικών και πτηνοτροφικών 
μονάδων καθώς και η βοσκή κάθε ζώου. 

18. Η φωτογράφηση των επισκεπτών για εμπορικούς 
λόγους. 

19. Η εγκατάσταση κυψελών μελισσοσμηνών στο χώρο 
αναψυχής και σε απόσταση 500 μέτρων περιμετρικά. 

Αρμόδιο όργανο για την εφαρμογή του κανονισμού λει¬ 
τουργίας και παροχή χρήσιμων πληροφοριών είναι ο δή¬ 
μος Ανατολικού Σέλινου σαν φορέας διαχείρισης του χώ¬ 
ρου τηλ. 28230 51500.0 έλεγχος εφαρμογής θα ασκείται 
από την Δ/νση Δασών Χανίων. 

Για τους παραβάτες του κανονισμού αυτού έχουν 
εφαρμογή οι διατάξεις του Ν. Δ. 86/69, του Π.Δ. 996/77, 
του Ν. 998/79 και γενικά οι ισχύουσες διατάξεις της δασι¬ 
κής νομοθεσίας. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευτεί στην Εφημερίδατης Κυβερ- 
νήσεως. 

Χανιά, 26 Ιουνίου 2003 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 7975 (4) 

Έγκριση του Οργανισμού Εσωτερικής Υπηρεσίας Κοινό¬ 
τητας Ελαφονήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.-Τις διατάξεις της παραγράφου 2 του άρθρου 18 του 
Ν. 2539/1997, όπως αυτές αντικαταστάθηκαν με τις όμοι¬ 
ες της παραγράφου 1 του άρθρου 13 του Ν. 2672/1998. 

2. -Τις διατάξεις του άρθρου 12 του Ν. 1188/81, όπως 
αυτό αντικαταστάθηκε με το άρθρο 26 του Ν. 1832/89 και 
με το άρθρο 8 του Ν. 2307/95. 

3. -Τις διατάξεις του Ν. 1586/1986. 

4. -Τις διατάξεις του άρθρου 67 του Ν. 1416/1987 όπως 
ισχύουν. 

5. -Τις διατάξεις του Π.Δ. 37ώ/1987 όπως τροποποιήθη¬ 
καν & συμπληρώθηκαν με τις όμοιες του Π.Δ. 22/1990. 

6. -Τις διατάξεις των άρθρων 1,7,9,11,12 και 27 του Ν. 
2503/1997. 

7. - Τις διατάξεις των άρθρων 19,20,34,35,36 και 38 του 
Ν. 2190/1994. 

8. -Τις διατάξεις του άρθρου 32 του Ν. 2508/1997. 

9. - Το άρθρο 29Α του Ν. 1558/1985, το οποίο προστέ¬ 
θηκε με το άρθρο 27 του Ν. 2081/1992 και αντικαταστά- 
θηκε με το άρθρο 1 παρ. 20 του Ν. 2469/1997. 


10.- Την 28/2003 Απόφαση του Κοινοτικού Συμβουλίου 
Ελαφονήσου με θέμα: «Κατάρτιση Οργανισμού Εσωτερι¬ 
κής Υπηρεσίας (Ο.Ε.Υ.) Κοινότητας Ελαφονήσου», απο¬ 
φασίζουμε: 

Εγκρίνουμε την 28/2003 απόφαση του Κοινοτικού Συμ¬ 
βουλίου Ελαφονήσου που αφορά την κατάρτιση και ψή¬ 
φιση του Οργανισμού Εσωτερικής Υπηρεσίας της Κοινό¬ 
τητας, ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΚΟΙΝΟΤΗΤΑΣ 
ΕΛΑΦΟΝΗΣΟΥ 
ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιώντης Κοινότητας Ελα¬ 
φονήσου κατανέμονται στις εξής διοικητικές ενότητες: 

1. Αυτοτελές Γραφείο Διοικητικών και Οικονομικών 
Υπηρεσιών 

ΑΡΘΡΟ 2 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ 
ΓΡΑΦΕΙΟΥ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Γραμματειακή Υποστήριξη Αιρετών Οργάνων - Δημό¬ 
σιες σχέσεις - Ενημέρωση Δημοτών 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Προέδρου. 

• Συγκέντρωση στοιχείων ή εγγράφων που πρέπει να 
υπογραφούν από τα όργανα και μέριμνα για την υπογρα¬ 
φή και τη διεκπεραίωση τους. 

• Τήρηση αρχείου αποφάσεων Προέδρου. 

• Διεξαγωγή κάθε υπηρεσίας που ανατίθεται από τον 
Πρόεδρο και η οποία δεν ανήκει στην αρμοδιότητα των 
υπολοίπων υπηρεσιών. 

• Φροντίδα για τις Δημόσιες σχέσεις της Κοινότητας. 

• Πληροφόρηση των Δημοτών για τις δραστηριότητες 
της Κοινότητας. 

• Ενημέρωση των δημοτών για τα δικαιώματα τους και 
για τις ενέργειες που απαιτούνται για την διεκπεραίωση 
των υποθέσεων τους καθώς και ο εφοδιασμός τους με τα 
απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
πολιτών. 

Προγραμματισμός Αγροτικής & Τουριστικής ανάπτυ¬ 
ξης και δράσης της Κοινότητας 

• Συνεχής έρευνα και παρακολούθηση των εξελίξεων 
στη περιοχή της Κοινότητας και τεκμηρίωσή τους μέσω 
της συγκέντρωσης στατιστικών στοιχείων και δεικτών, 
που περιγράφουν την οικονομική, περιβαλλοντική, κοινω¬ 
νική, πολιτιστική κλπ κατάσταση της. 

• Συγκέντρωση πληροφοριών από το εξωτερικό περι¬ 
βάλλον της Κοινότητας που επηρεάζουν τις δραστηριό¬ 
τητες του (π.χ. πλαίσια του εθνικού, περιφερειακού και 
νομαρχιακού προγραμματισμού, χρηματοδοτήσεις, δη¬ 
μόσιες πολιτικές, κατευθύνσεις των συλλογικών οργάνων 
της Τ.Α., προγράμματα φορέων υποστήριξης της Τ.Α., 
προγράμματα Ε. Ε.). 

• Εισηγήσεις προς τα αιρετά όργανα για την οργάνωση 
των διαδικασιών στρατηγικού / επιχειρησιακού προγραμ¬ 
ματισμού της Κοινότητας (Τεχνικά, Πολεοδομικά, Περιβαλ¬ 
λοντικά, Οικονομικά, Κοινωνικά και Πολιτιστικά ζητήματα) 

• Υποστήριξη των διαδικασιών σύνταξης των μεσοπρό¬ 
θεσμων και ετήσιων Προγραμμάτων της Κοινότητας και 
υποστήριξη της λειτουργίας της, ως φορέα προγραμμα¬ 
τισμού στο πλαίσιο της διαδικασίας του Αναπτυξιακού 

προγραμματισμού της Χώρας (π.χ. Ν. 1622/86 για τον Δη¬ 
μοκρατικό προγραμματισμό, διαδικασία σχεδιασμού Κοι¬ 
νοτικού Πλαισίου Στήριξης). 

• Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων Προ¬ 
γραμμάτων της Κοινότητας. 

• Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης της Κοινότητας. 

• Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Κ. Σ. 

Τουριστική Ανάπτυξη 

• Συγκέντρωση και επεξεργασία στοιχείων που αφορούν 
την υφιστάμενη κατάσταση του τουρισμού στην Κοινότητα. 

• Εισήγηση και σχεδιασμός των προγραμμάτων πα¬ 
ρέμβασης της Κοινότητας στον χώρο της παροχής τουρι¬ 
στικών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής της Κοινότητας (π.χ. 
παραγωγή τουριστικού υλικού και εκδόσεις πρακτικών 
οδηγών για τους ταξιδιώτες, συμμετοχή σε εκθέσεις του¬ 
ρισμού, δημιουργία δικτύων επικοινωνίας και συνεργα¬ 
σίας με άλλες περιοχές εντός και εκτός της χώρας κ.λπ.). 

• Συνεργασία και συντονισμός με τους αρμόδιους φορείς 
τουρισμού, ενώσεις ξενοδόχων κ.α. επαγγελματικών φορέ¬ 
ων καθώς και με κάθε φορέα ή άτομο που δραστηριοποιεί¬ 
ται στοντου ρισμό για την καταγραφή των προβλημάτων του 
τομέα και για την βελτίωση των παρεχόμενων υπηρεσιών. 

Προστασία / Διαχείριση Δασών 

• Επεξεργασία προτάσεων προς τις αρμόδιες υπηρε¬ 
σίες για την προστασία και διαχείριση δασικών περιοχών 
του Δήμου. 

• Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής (π.χ. 
δασικής οδοποιίας, κτιρίων, διευθέτησης δασικών χει- 
μάρρων, κατασκευής υδατοδεξαμενών, κατασκευής ση¬ 
μείων υδροληψίας για πυροσβεστικά οχήματα, χώρων 
αναψυχής, αντιπυρικών ζωνών κ.λπ). 

• Συμμετοχή της Κοινότητας στην οργάνωση της πυ¬ 
ροπροστασίας των δασών. 

Διαχείριση αγροτικών θεμάτων 

• Διαχείριση διαδικασιών που σχετίζονται με τον ΟΓΑ 
και ΕΛΓΑ, με επιδοτήσεις της Δ/νσης Γεωργίας της ΝΑ 
(ενημέρωση των αγροτών διεκπεραίωση της αλληλογρα¬ 
φίας, συγκέντρωση των αιτήσεων και δηλώσεων κ.λπ. 

Θέματα Προστασίας Περιβάλλοντος 

• Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής της Κοινότητας σε 
θέματα περιβάλλοντος (π.χ. διαχείριση στερεών και 
υγρών αποβλήτων, αποκατάσταση χώρων, απομάκρυνση 
οχλουσών δραστηριοτήτων, πηγές ρύπανσης, προστα¬ 
σία διαχείριση βιοτόπων κ.λπ.). 

• Συνεργασίες με αντίστοιχου αντικείμενου Νομαρχιακές 
ή Κεντρικές Υπηρεσίες και φορείς για την από κοινού ρύθμι¬ 
ση περιβαλλοντικών θεμάτων που απασχολούν την περιοχή 
και για την ανάπτυξη αντίστοιχων κοινών προγραμμάτων. 

• Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης της 
Κοινότητας σε ζητήματα προστασίας του περιβάλλοντος. 

Θέματα παιδείας, Νεολαίας. Κοιν. Πολιτικής, Πολιτι¬ 
σμός. αθλητισμός κ.λπ. 

• Μέριμνα για τη συγκρότηση καιτη λειτουργία των σχο¬ 
λικών επιτροπών όλων των σχολείων Α/θμιας και Β/μιας 
Εκπαίδευσης και τηςΚοινοτικής Επιτροπής Παιδείας. 


• Διοικητική υποστήριξη της Κοινοτικής Επιτροπής 
Παιδείας. Και κατανομή λειτουργικών αναγκών σχολείων. 

• Συνεργασία με την ΤΥΔΚ και και άλλες Υπηρεσίες και 
καταγραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέση 
με συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία, αγορές οικοπέ¬ 
δων νέων σχολικών μονάδων. 

• Οργανωτική προετοιμασία και υποστήριξη ενημερω¬ 
τικών συνεδρίων, συνελεύσεων, εορτών, δεξιώσεων και 
γενικά εκδηλώσεων της Κοινότητας. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για την 
προετοιμασία ανάλογων δημοσιεύσεων με στόχο την 
προάσπιση των συμφερόντων της Κοινότητας. 

• Δημοσίευση διακηρύξεων και ανακοινώσεων των 
υπηρεσιών της Κοινότητας. 

• Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίες της Κοινότητας με γενικό στόχο τη δραστη- 
ριοποίηση των πολιτών για την προώθηση των τοπικών 
συμφερόντων. 

• Επιμέλεια ενημερωτικών εκδόσεων ή εκπομπών της 
Κοινότητας στα Μ.Μ.Ε. 

• Επικοινωνία με φορείς του εξωτερικού που ενδιαφέ¬ 
ρουν την Κοινότητα. 

• Σχεδιασμός, οργάνωση και υλοποίηση προγραμμάτων 
επιμόρφωσης του προσωπικού της Κοινότητας καθώς και 
οργάνωση προγραμμάτων ενημέρωσης των αιρετών οργά¬ 
νων. Μέριμνα για την διεύρυνση των γνώσεων και την εξειδί- 
κευση των υπαλλήλων στο αντικείμενο της εργασίας τους. 

Υποστήριξη σε θέματα κοινωνικικής / πολιτιστικής πολι¬ 
τικής 

• Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση των υποδομών της πε¬ 
ριοχής, σε ζητήματα κοινωνικής πολιτικής, πρόνοιας, 
υγείας, παιδείας, επιμόρφωσης, πολιτισμού. 

• Παρακολούθηση της ποιότητας των παρεχόμενων 
υπηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των Νομικών Προσώπωντου Δή¬ 
μου είτε μέσω άλλων τοπικών φορέων. 

• Συνεργασία με τα Νομικά Πρόσωπα της Κοινότητας 
που ασκούν αρμοδιότητες. 

• Παροχή κοινωνικών και πολιτιστικών υπηρεσιών συ¬ 
μπληρωματικά με τα Νομικά Πρόσωπα της Κοινότητας. 

Αθλητισμός 

• Οργάνωση - λειτουργία κάθε μορφής αθλητικών εκ¬ 
δηλώσεων, συναντήσεων και προγραμμάτων μαζικού 
αθλητισμού. 

• Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων, μέριμνα για την καλή λει¬ 
τουργία καιτη βελτίωση της αθλητικής υποδομής. 

• Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

• Καταγραφή των αθλητικών αναγκών. 

Θέματα Δημόσιας Υγείας 

• Μελέτη και εφαρμογή προγραμμάτων βελτίωσης της 
δημόσιας υγείας. 

• Μέριμνα για την εφαρμογή - τήρηση των προβλεπομέ- 
νων υγειονομικών διατάξεων που αφορούν την ύδρευση, 
αποχέτευση, κοιμητήρια, δημοτικούς χώρους άθλησης, γυ¬ 
μναστήρια, κατασκηνώσεις, δημοτικές και λαϊκές αγορές, 
την καθαριότητα καιτην διαχείριση των απορριμμάτων, λου¬ 
τρών και αποχωρητηρίων, παιδικούς, βρεφικούς, βρεφονη¬ 
πιακούς σταθμούς και νηπιαγωγείων, κέντρων ψυχαγωγίας 

και αναψυχής ηλικιωμένων, την λειτουργία περιπτέρων και 
κυλικείων εντός κοινοχρήστων χώρων, την ηχορύπανση και 
την προστασία του περιβάλλοντος γενικότερα. 

• Αντιμετώπιση προβλημάτων ανθυγιεινών εστιών (από 
Στάσιμα Νερά, εγκαταλελειμμένα σπίτια, οικόπεδα χωρίς 
περίφραξη κ.λπ.). 

• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (έντομοκτονίες - 
μυοκτονίες). 

Υποστήριξη Μηχανορνάνωσης Υπηρεσιών 

• Επεξεργασία προτάσεων για τη σκοπιμότητα αυτο¬ 
ματοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών, την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

• Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή και υλικό. 

• Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα καθώς και για την ενημέρωση του προσωπικού σε 
θέματα πληροφορικής. 

• Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

• Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

• Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 
νιών και τη διατύπωση εισηγήσεων για την χρήση τέτοιων 
τεχνολογιών από την Κοινότητα. 

Γραμματειακή Υποστήριξη αιρετών ορνάνων/Διοικητική 

Υποστήριξη Ν.Π.. Γραμματεία ΚοινοτικούΣυμβουλίου. 

• Κατάρτιση σε συνεργασία με τον πρόεδρο, της ημε¬ 
ρήσιας διάταξης των συνεδριάσεων του Κ.Σ. και ενημέ¬ 
ρωση των μελών του Κ.Σ. για τα θέματα και το χρόνο/ τό¬ 
πο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Κ.Σ. των διαφόρων εισηγήσεων και γενικά του ενημερω¬ 
τικού υλικού που αντιστοιχεί στα θέματα των συνεδριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λπ. 

• Τήρηση πρακτικών κατάτη διάρκειατωνσυνεδριάσεων. 

• Τήρηση αρχείου πρακτικών και αποφάσεων Κ.Σ. 

• Δακτυλογράφηση/ αναπαραγωγή αποφάσεων Κ.Σ. 
και αποστολή τους στην υπηρεσία Τοπικής Αυτοδιοίκη¬ 
σης της Περιφέρειας. 

• Ενημέρωση των αρμόδιων επιτροπών του Κ.Σ. για τα 
θέματα που παραπέμπονται σε αυτές από το Κοινοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Κοινοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης προς 
τις μόνιμες και έκτακτες επιτροπές που συνιστά το Κοινοτι¬ 
κό Συμβούλιο (ενημέρωση γιατα θέματα και τον χρόνο κάθε 
συνεδρίασης, διανομή εισηγήσεων προς τα μέλη των Επι¬ 
τροπών, τήρηση πρακτικών, τήρηση αρχείου πρακτικών, 
δακτυλογράφηση/ αναπαραγωγή εισηγήσεων κ.λπ.). 

Άδειες Καταστημάτων 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 


λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσεων, 
που προβλέπονται από τους Α.Ν. 445/1937 και 446/1937. 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορήγηση των αδειών εγκατάστασης και λειτουργίας 
ψυχαγωγικών παιχνιδιών, που προβλέπονται από αστυνο¬ 
μικές διατάξεις και δεν υπάγονται στις διατάξεις του Ν. 
2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

Λειτουργίες Λαϊκών Αγορών 

• Μέριμνα για τη λειτουργία των λαϊκών αγορών της 
Κοινότητας. 

• Εφαρμογή των δημοτικών, νομαρχιακών διατάξεων 
περί λαϊκών αγορών. 

• Εποπτεία της ορθής λειτουργίας. 

• Χορήγηση θέσεων 

• Εισήγηση για τη λήψη οποιουδήποτε αναγκαίου μέ¬ 
τρου για την καλύτερη λειτουργία τους. 

Θέματα Προσωπικού 

• Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, της Κοινότητας. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. του προσωπικού 
της Κοινότητας με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, παρο¬ 
χής αδειών, αξιολόγησης και άσκησης πειθαρχικού δικαίου 
στο προσωπικό της Κοινότητας, με οποιαδήποτε σχέση ερ¬ 
γασίας, σύμφωνα με τις εκάστοτε ισχύουσες διατάξεις. 

• Τήρηση των μητρώων και φακέλων του προσωπικού 
της Κοινότητας, με οποιαδήποτε εργασιακή σχέση, με τη 
συγκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλιξη, 
απόδοση, αμοιβές, ποινές, άδειες, απουσίες κ.λπ.). 

• Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιασδήποτε εργασιακής σχέσης της Κοινότητας. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό της Κοινότητας που αφορούντην υπηρεσιακήτου 
κατάσταση. 

• Παρακολούθηση των μεταβολών της οργανωτικής 
κατάστασης και στελέχωσης των υπηρεσιών της Κοινό¬ 
τητας. Παρακολούθηση της κατανομής των θέσεων ερ¬ 
γασίας στις επιμέρους υπηρεσίες. 

Γραμματειακή Υποστήριξη - Δακτυλογράφηση - Πρω¬ 
τόκολλο, Αρχείο. 

• Τήρηση των διαδικασιών πρωτοκόλλησης των κάθε εί¬ 
δους εισερχομένων στην Κοινότητα εγγράφων. Διανομή 
των εγγράφων στις επιμέρους υπηρεσίες της Κοινότητας. 

• Τήρηση των διαδικασιών πρωτοκόλλησης των κάθε 
είδους εξερχόμενων εγγράφων. Διεκπεραίωση/ αποστο¬ 
λή των εγγράφων αυτών στους αποδέκτες. 




16550 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. 

• Τήρηση του γενικού αρχείου της Κοινότητας φροντί¬ 
ζει την περιοδική εκκαθάριση του αρχείου. 

• Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για την 
αποδοτική εκτέλεση των δραστηριοτήτων. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τέλεξ, φαξ, καθαριότητα κτιρίων γραφείων, 
φωτοαντιγραφήσεις, εξωτερικές και εσωτερικές εργα¬ 
σίες διακίνησης αλληλογραφίας και εγγράφων, ανάρτη- 
ση των αποφάσεων του Δημοτικού Συμβουλίου καθώς και 
των ανακοινώσεων του Δήμου κ.λπ.). Για το σκοπό αυτό 
αξιοποιούνται διοικητικοί υπάλληλοι, φύλακες, κλητήρες, 
καθαρίστριες κλπ. στους οποίους κατανέμονται συγκε¬ 
κριμένες αρμοδιότητες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
της Κοινότητας. 

Δημοτική Κατάσταση 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαίτερο φάκελο με τα 
σχετικά δικαιολογητικά και αρχείο αποφάσεων μεταβο¬ 
λών στα δημοτολόγια. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα, 
του Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια της Κοινότητας (γεννήσεις, γάμοι, θάνα¬ 
τοι) καθώς και κάθε μεταγενέστερο γεγονός που συνδέε¬ 
ται με αυτά (π.χ. βαπτίσεις, διαζύγια, ονοματοθεσία, με¬ 
ταβολή θρησκεύματος κ.λπ.), σύμφωνα με τις ισχύουσες 
θεσμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

• Ενημέρωση της Δημοτικής Κατάστασης και των αντί¬ 
στοιχων Τμημάτων άλλων ΟΤΑ για τα ληξιαρχικά γεγονό¬ 
τα που επηρεάζουν τα στοιχεία των μητρώων / αρχείων 
που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση ετησίως των στρατολογικών πινάκων και 
έκδοση των απαιτούμενων πιστοποιητικών. 

• Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Διεκπεραίωση των προβλεπόμενων διαδικασιών για 
την εγγραφή αδήλωτων, την εξακρίβωση της ιθαγένειας 


αυτών, καθώς και τη διόρθωση των κάθε είδους εσφαλ¬ 
μένων εγγραφών στα μητρώα αρρένων. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στην Κοι¬ 
νότητα από τον εκλογικό νόμο. 

• Τήρηση εκλογικών καταλόγων και φροντίδα για την 
κατά νόμο αναθεώρηση αυτών. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

Οικονομικών Υπηρεσιών 

Α. Διαχείριση Εσόδων - Δημοτική περιουσία 

Α1 Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς την Κοινότητα των φυσικών προσώπων ή των κάθε 
είδους επιχειρήσεων της περιοχής, για φόρους, εισφο¬ 
ρές, τέλη, δικαιώματα που περιοδικά πρέπει να καταβάλ¬ 
λονται στην Κοινότητα με βάση τις ισχύουσες κάθε φορά 
διατάξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λπ. 

• Δημιουργία καιτήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα της Κοινότητας. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και αντι¬ 
στοίχων οφειλομένων ποσών κατά κατηγορία προσόδου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια- 
φόρωντελών, δικαιωμάτων ή εισφορών. 

• Τήρηση όλωντων οικονομικών δοσοληψιών που σχε¬ 
τίζονται με τη λειτουργία των νεκροταφείων, δημοτικών 
αγορών, την ύδρευση κ.λπ. 

Α2. Θέματα Κοινοτικής Περιουσίας - Κληροδοτημάτων 

• Τήρηση αρχείου της Κοινοτικής ακίνητης περιουσίας. 

• Μέριμνα για την αξιοποίηση/ εκμετάλλευση της Κοι¬ 
νοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

• Τήρηση αρχείου κληροδοτημάτων προς την Κοινότη¬ 
τα και μέριμνα για την αξιοποίηση τους. 

• Τήρηση των διαδικασιών που σχετίζονται με τις δω¬ 
ρεές προς την Κοινότητα. 

Οικονομικές Υπηρεσίες 

Προϋπολογισμοί - Απολογισμοί 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας των υπηρεσιών της Κοινότη¬ 
τας και των αντίστοιχων προϋπολογισμών εσόδων. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών της 
Κοινότητας σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει η Κοινότητα. 

Διαχείριση Δαπανών - Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
της Κοινότητας στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού της Κοινότητας και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο για 
τη διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει η Κοινότητα. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. 

• Παροχή κάθε είδους στοιχείων που ζητούνται από Δη¬ 
μόσιες / Ελεγκτικές υπηρεσίες) σύμφωνα με τις διαδικα¬ 
σίες που ισχύουν εκάστοτε. 

• Μέριμνα για την σύνταξη τεχνικών προδιαγραφών για 
τηνπρομήθεια μηχανημάτων, τεχνικού εξοπλισμού ή υλικών 
για τις ανάγκες της Κοινότητας και συμμετοχή στις αντίστοι¬ 
χες επιτροπές αξιολόγησης προσφορών και παραλαβής. 

• Διαχείριση των διαδικασιών προμηθειών (Διακηρύξεις, 
διαγωνισμοί, λήψη προσφορών, παραγγελίες ειδών κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για τη φύλαξη των αναλώσιμων υλικών. Τή¬ 
ρηση των διαδικασιών παράδοσης και παραλαβής. 

• Φροντίδα για τη λειτουργία των υπηρεσιών της Κοι¬ 
νότητας, ύ7δρευσης , καθαριότητας, φωτισμού και κάθε 
άλλης που θα προκύψει στο μέλλον. 

• Κατάρτιση τεχνικού προγράμματος εκτελεστέων έρ¬ 
γων ή εργασιών και υλοποίηση τους σε συνεργασία με τις 
τεχνικές και άλλες υπηρεσίες της Περιφέρειας Πελοπον- 
νήσου της Ν.Α. Λακωνίας και της ΤΥΔΚ. 

Μισθοδοσία 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Τμήμα Ταμείου για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

• Φροντίδα για την ασφάλιση του προσωπικού του Δή¬ 
μου στους οικείους ασφαλιστικούς φορείς 

Διαχείριση Ταμείου 

• Διαμόρφωση και παρακολούθηση των ταμειακών 


προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των Χρηματικών Ενταλμάτων πληρωμών και 
διενέργειατωνπληρωμώνπροςτους δικαιούχους μετά από 
έλεγχο των τυχόν επιπρόσθετων δικαιολογητικών που ορί¬ 
ζει ο νόμος ότι πρέπει να προσκομίζουν οι δικαιούχοι (π.χ. 
φορολογική ενημερότητα στην περίπτωση των Εταιρειών). 

• Καταγραφή των διενεργούμενών πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς 
την Κοινότητα. Έκδοση αντίστοιχων γραμματίων εισπρά- 
ξεως και σχετική ενημέρωση του περιοδικού αρχείου 
οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων την Κοινότητα πο¬ 
σών κατά κατηγορία προσόδου. Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος της Κοινότητας που 
αφορούντα εισπρακτέα καιτα πραγματοποιηθέντα έσοδα 
της Κοινότητας, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία της Κοινότη¬ 
τας. Διενέργεια χρηματικών δοσοληψιών με τις Τράπεζες 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείωνπου ζητούνται από Δημόσιες/ 
Ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

ΚΕΦΑΛΑΙΟ Β' 

ΠΡΟΪΣΤΑΜΕΝΟΙ 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΗΣ ΚΟΙΝΟΤΗΤΑΣ 
ΑΡΘΡΟ 3 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Ο Προϊστάμενος μιας διοικητικής ενότητας ευθύνεται 
έναντι του προέδρου για τη αποτελεσματικότερη και απο¬ 
δοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας, συντο¬ 
νίζοντας και ελέγχοντας τις επί μέρους δραστηριότητες, 
έτσι ώστε να εκπληρώνονται οι περιοδικοί (ετήσιοι και με¬ 
σοπρόθεσμοι) στόχοι της Κοινότητας με βάση αντίστοιχα 
προγράμματα δράσης. Ειδικότερα ο προϊστάμενος. 

• Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με τις Οικονομι¬ 
κές Υπηρεσίες. 

• Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

• Μεριμνά για την στελέχωση, την οργάνωση, τον συ¬ 
ντονισμό και τον έλεγχο των δραστηριοτήτων της διοικη- 

τικής ενότητας με τρόπο ώστε να υλοποιούνται αποτελε¬ 
σματικά τα προγράμματα δράσης και οι κατά περίπτωση 
αποφάσεις ή εντολές. 

• Εποπτεύει, αξιολογεί και προσανατολίζει το προσωπι¬ 
κό της διοικητικής ενότητας, μεριμνώντας για την ανάπτυ¬ 
ξη και επιμόρφωση του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεων του και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με τις Οικονομι¬ 
κές Υπηρεσίες. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται στις λειτουργίες της διοικη¬ 
τικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και την 
διανέμει στους αρμόδιους υπαλλήλους. 

• Έχειτο δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων 
με ενυπόγραφη πάντοτε σημείωση του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανώτερου ιεραρχικά επιπέδου. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανώ¬ 
τερα διοικητικά. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδαςτου. 

• Συνεργάζεται με άλλους φορείς εκτός Κοινότητας. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας στις εξελίξεις 
του εξωτερικού περιβάλλοντος. 

ΑΡΘΡΟ 4 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΗΣ ΚΟΙΝΟΤΗΤΑΣ 

• Οι προηγούμενες αρμοδιότητες των επιμέρους υπη¬ 
ρεσιών και των Προϊσταμένων τους θεωρούνται ως η γε¬ 
νική περιγραφή του ρόλου τους και αποτελούντο βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας της διοικητικής μονάδας 

• Ο λεπτομερής τρόπος λειτουργίας της υπηρεσίας η 
ανάθεση καθηκόντων και οι περιγραφές καθηκόντων των 
υπαλλήλων, καθώς και οποιαδήποτε άλλη εσωτερική διαδι¬ 
κασία διοίκησης ή λειτουργίας της Κοινότητας ορίζονται με 
αποφάσεις του Προέδρου ή καθορίζονται με ειδικούς κανο¬ 
νισμούς λειτουργίας που συντάσσονται με απόφαση Προέ¬ 
δρου μετά από εισήγηση του αρμοδίου Προϊσταμένου. 

ΚΕΦΑΛΑΙΟ Γ' 

ΟΡΓΑΝΙΚΕΣ ©ΕΣΕΙΣ 
ΑΡΘΡΟ 5 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 


νται στους βαθμούς Δ' (εισαγωγικός), Γ, Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ και Β' (καταληκτικός). 

• Τα προσόντα διορισμού των θέσεων θα ορίζονται από 
τις ισχύουσες διατάξεις. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος θέσεις 

ΠΕΙ Διοικητικών - Οικονομολόγων Μία(1) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠ/ΣΗΣ 
ΔΕΙ Διοικητικών Δύο (2) 

ΔΕ 29 Οδηγών Μια (1) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠ/ΣΗΣ 
ΥΕ Εργάτης καθαριότητας Μία(1) 

ΥΕ Γ ενικών καθη κό ντων Μ ία (1) 

ΑΡΘΡΟ 6 


ΠΡΟΣΩΠΙΚΟ ΕΠΟΧΙΑΚΩΝ Κ.Λ.Π. ΑΝΑΓΚΩΝ 

Συνιστώνται επίσης επτά (7) θέσεις εποχιακού προσω¬ 
πικού Δύο θέσεις ΔΕ23 Δημοτική Αστυνομία, μια θέση ΔΕ 
Ναυαγοσώστη, μία θέση ΔΕ29 Οδηγού, δύο θέσεις ΥΕ 
Εργατών Καθαριότητας και μία θέση ΔΕ Διοικητικού, με 
σχέση εργασίας ιδιωτικού δικαίου ορισμένου χρόνου για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97 άρθρο 18 παρ. 12). Η πλή¬ 
ρωση των θέσεων αυτών θα γίνεται σύμφωνα με τις ισχύ- 
ουσες κάθε φορά διατάξεις και εγκυκλίους οδηγίες που 
αφορούν στο προσωπικό αυτό. 

ΑΡΘΡΟ 7 

ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ ΜΕΡΙΚΗΣ ΑΠΑΣΧΟΛΗΣΗΣ 

• Επίσης θα εξακολουθεί να υπηρετεί σε προσωρινή θέ¬ 
ση με σχέση εργασίας ιδιωτικού δικαίου αορίστου χρό¬ 
νου με μειωμένη απασχόληση, η καθαρίστρια του Κοινο¬ 
τικού Καταστήματος. Η θέση αυτή συστάθηκε αυτοδικαί¬ 
ως με το Ν. 1735/87 και καταργείται αν από οποιοδήποτε 
λόγο αποχωρήσει η υπάλληλος που υπηρετεί. 

ΑΡΘΡΟ 8ο 

Οι όποιες προσλήψεις που θα γίνουν στο μέλλον για κά¬ 
λυψη κενών οργανικών και μη θέσεων που προβλέπονται 
από τονπαρόνταΟΕΥ θα πρέπει να έχουντην έγκριση του 
Κοινοτικού Συμβουλίου. 

ΤΕΛΙΚΗ ΔΙΑΤΑΞΗ 

Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπι¬ 
κού, και του εποχιακού προσωπικού. 

Η μελλοντική επιβάρυνση του προϋπολογισμού της Κοι¬ 
νότητας από την απόφαση αυτή δεν είναι δυνατό να υπο¬ 
λογιστεί, θα υπολογιστεί με τον νέο προϋπολογισμό και 
ανάλογα με τον αριθμό των ατόμων που θαπροσληφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 28 Ιουλίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Ν. ΑΣΗΜΑΚΟΠΟΥΛΟΣ 

